‘อเบอร์ดีน’ลั่นไม่ทิ้งหุ้นไทย
พื้นฐานไม่เปลี่ยนโอกาสทยอยซื้อหุ้นถูกเผยนักลงทุนแห่ซื้อกองทุนหุ้นLTF
29 ต.ค. 2565

พื้นฐานไม่เปลี่ยนโอกาสทยอยซื้อหุ้นถูกเผยนักลงทุนแห่ซื้อกองทุนหุ้นLTF
บลจ.อเบอร์ดีน คงน้ำหนักลงทุนหุ้นไทย มองหุ้นผันผวนแรง ต่างชาติปรับพอร์ตรอคิวอีชัด 
นายอดิเทพ วรรณพฤกษ์ ประธานเจ้าหน้าที่บริหารฝ่ายการลงทุน บริษัทหลักทรัพย์จัดการกองทุน (บลจ.) อเบอร์ดีน เปิดเผยว่า กลุ่มอเบอร์ดีนยังคงน้ำหนักการลงทุนในตลาดหุ้นไทย เนื่องจากมองว่าปัจจัยพื้นฐานไม่ได้เปลี่ยนไปจากเดิมซึ่งสาเหตุที่หุ้นปรับตัวลงมากเกิดจากแรงเทขายของนักลงทุนต่างชาติที่ไม่มั่นใจว่าธนาคารกลางสหรัฐ (เฟด) จะเลิกมาตรการผ่อนคลายแบบเชิงปริมาณ(คิวอี) หรือไม่ จึงขายหุ้นเพื่อปรับพอร์ต
“การที่รัฐบาลสหรัฐเข้าซื้อพันธบัตรจำนวนมากอย่างต่อเนื่องทุกเดือนผ่านคิวอี ส่งผลให้ผลตอบแทนพันธบัตรอยู่ในระดับต่ำ หากจะหยุดหรือชะลอคิวอี จะส่งผลให้ผลตอบแทนพันธบัตรสหรัฐปรับตัวขึ้น เริ่มมีความน่าสนใจขึ้น เพราะทำให้ส่วนต่างของหุ้นปันผลกับผลตอบแทนพันธบัตรสหรัฐแคบลง นักลงทุนจึงปรับพอร์ตและเทขายหุ้นทั่วโลกออกมา” นซึ่งพันธบัตรสหรัฐถือเป็นดัชนีวัดความเสี่ยงสินทรัพย์ที่ต่ำที่สุดในโลกายอดิเทพ กล่าว
สำหรับตลาดหุ้นที่ปรับตัวขึ้นไปแรงก่อนหน้านี้ เช่น ญี่ปุ่น ฟิลิปปินส์ และไทย จึงถูกขายทำกำไรออกมามากกว่าตลาดอื่น ซึ่งมองว่าเป็นเรื่องปกติ โดยเฉพาะหุ้นไทยซึ่งราคาปรับตัวขึ้นเกินคาด และมีแรงเก็งกำไรเข้ามามาก จนทำให้หุ้นที่มีปัจจัยพื้นฐานดีและไม่ดีปรับตัวขึ้นหมด การปรับตัวลงมาจึงถือเป็นโอกาสให้ได้เลือกซื้อหุ้นสำหรับการลงทุนระยะยาว ซึ่งปัจจุบันมีหุ้นที่ราคาถูกและต่ำกว่าปัจจัยพื้นฐานประมาณ 10% จำนวนมาก ขณะที่สัดส่วนราคาต่อกำไรสุทธิ (พี/อี) อยู่ที่ 13 เท่า จากก่อนหน้านี้อยู่ที่ 15 เท่า
อย่างไรก็ตาม มองว่าแนวโน้มดัชนีคงจะผันผวนและเห็นการขึ้นลงแรงๆ ของดัชนีในแต่ละวัน โดยเฉพาะหากพันธบัตรรัฐบาลสหรัฐปรับตัวขึ้นอีก ยิ่งกระทบสินทรัพย์เสี่ยง ดังนั้นนักลงทุนต้องลงทุนอย่างระมัดระวัง
“แรงขายหุ้นของต่างชาติคาดการณ์ยาก แต่ก็น่าจะเริ่มนิ่งลง และหากดูจากพื้นฐานตลาดหุ้นเกิดใหม่ยังดีอยู่ ในขณะที่เศรษฐกิจสหรัฐเริ่มฟื้น ยุโรปยังมีปัญหาเยอะ ต้องใช้เวลาในการฟื้นตัว โดยมองว่าการที่เศรษฐกิจสหรัฐออกมาดีขึ้นน่าจะส่งผลดีต่อเอเชียที่พึ่งพาการส่งออกจำนวนมาก แต่นักลงทุนกลับไม่ได้สนใจมากนัก เพราะกลัวเรื่องคิวอี” นายอดิเทพ กล่าว 
นายอดิเทพ กล่าวว่า สำหรับ บลจ.อเบอร์ดีน ในช่วงที่หุ้นไทยปรับตัวลงต่อเนื่องมีเงินไหลเข้ากองทุนตลอด แทบไม่มีเงินไหลออก และกองทุนอเบอร์ดีนก็ไม่ได้ขายหุ้นออกเลย โดยเฉพาะวันที่หุ้นปรับตัวลงมาก ลูกค้าจะเข้ามาซื้อทั้งกองทุนหุ้นและกองทุนรวมหุ้นระยะยาว (LTF) ซึ่งเห็นได้ชัดว่าลูกค้ามีความเข้าใจในการลงทุนมากขึ้น ไม่ใช่พอหุ้นตกก็รีบขายหุ้นตาม อีกทั้งทำให้นักลงทุนได้คิดมากขึ้น และลงทุนด้วยความระมัดระวังและดูพื้นฐาน ซึ่งจะทำให้ตลาดหุ้นไทยเติบโตได้จากพื้นฐานที่ดีมากกว่าการเก็งกำไร
สำหรับภาพรวมเศรษฐกิจไทยเริ่มชะลอตัวลง หลังจากก่อนหน้าได้กระตุ้นเศรษฐกิจไปมากจากปัญหาน้ำท่วม จึงมีนโยบายบ้านหลังแรก รถคันแรกออกมา โดยมองว่าการเติบโตของเศรษฐกิจไทยที่ระดับ 4.55% ในปีนี้ถือว่าเหมาะสม แต่ควรจะต้องมีการลงทุนต่อเนื่องให้มีการเติบโต โดยเฉพาะการลงทุนในโครงการภาครัฐ 2 ล้านล้านบาท ขณะที่กำไรบริษัทจดทะเบียนคาดว่ายังเติบโต 10-11% และมีอัตราผลตอบแทนเงินปันผลประมาณ 3% ถือเป็นผลตอบแทนที่ดีและเหมาะสม โดยหากบริษัทใดออกไปลงทุนในต่างประเทศก็จะสามารถสร้างผลตอบแทนที่มากขึ้นได้ โดยเฉพาะการเปิดประชาคมอาเซียน (เออีซี) น่าจะเป็นโอกาสในการลงทุนเพิ่ม